  Виталий Пронин Миръясь судьяослэн ужпумъёссыя управлениен кивалтӥсь Айваз Марданшин.Одӥгезлы шорлыдын 394 уж усиз. Правительство бордысь Миръясь судьяослэн ужпумъёссыя управлениен кивалтӥсь Айваз Марданшин кылем арлы йылпумъянъёс лэсьтӥз.Шаерамы ужа 35 административной комиссия. Соос вань котькуд ёросын но городын. Комиссие пырисьёс 27 пумо административной йыртэманъёсты эскеро. Миръясь судьяослэсь ужамзэс радъянъя управление чакласа возе комиссиосты. Кылем ар куспын комиссиос эскеризы 15 сюрслэсь трос ужъёсты, 34,4 миллион манет тыр штраф люкамын. Йыртэманъёс пӧлысь бадӟым люкетэз герӟаськемын благоустройствоен, уйин ӵашетонэн. Кыл кутон улэ кыскемын 12 сюрс 529 адями.Азьвыл аръёсын ӵошатыса, та управлениысь юристъёс тросгес дунтэк юрттэт сётӥзы. Та дыре шаерысьтымы ваньмаз ёросъёсын но городъёсын, оглом вераса, 40 юристъёс ужало. Соос доры  дунтэк вазиськыны быгато ожысь но ужысь ветеранъёс, инвалид но сирота нылпиос яке соосты будэтӥсьёс, Совето Союзлэн, Россилэн Геройёссы, Социалистической Ужысь Геройёс, мурт пиналэз вордосэ басьтыны мылкыд карисьёс (документ дасякузы, юанъёссы кылдо ке), пытсэт сьӧры шедем нылпиос, начар семьяос. Азьвыл аръёсын ӵошатыса, юристъёслы вазиськисьёслэн лыдзы тросгес луиз. 2016-тӥ арын адвокатъёс 1 сюрс 384 муртлы юрттэт сётӥзы.Управлениен кивалтӥсь сюлмаське ёросъёсысь миръясь судьяослы ужаны луонлыкъёс кылдытон сярысь но. Кылем ар куспын Вотка городын но ёросын, Кез но Пичи Пурга ёросъёсын судъя участокъёс выльдэмын вал, та вакытэ лэсьтӥськон ужъёс мыно Глазов городын но ёросын. Отын кылдытыны чакламын 7 участок.Валентина Емельянова Теги: йылпумъянъёс  